La blogo de la Ville Heleuc
#000001
Tie ĉi vi trovos la lastajn artikolojn kaj fotojn pri kio okazas, kion ni faris, kion ni planas ... Por trovi pli malnovajn artikolojn, serĉu kaj klaku dekstre sur kategorion, ŝlosilvorton, monaton en la arkivoj, aŭ simple serĉu vorton preferatan. Lasu al ni komenton, estos plezuro. Ĝuu! Beatrice
#000002
Ni estas jam preskaŭ fine de januaro... Ni estis sufiĉe skuitaj pri sano pasintjare, kaj la komenco de la jaro ankaŭ ne estis facila. Malgraŭ ĉio tio, ni provas teni la direkton kaj teni la kapon supren, kaj ni certas, ke aferoj elturniĝos. Vi vidos, ke la jaro 2022 multe temis pri la “naĝejo”: la nun preskaŭ tradicia fiŝkaptado de algoj en aprilo, bakteria traktado kaj la starigo de akvaj plantoj en majo, poste zorgoj pri sekeco, kaj fine la instalado de suna pumpilo por akvopurigado kaj plantakvumado. La venonta jaro ne ekzistas.Estas al ni nur la malgranda nuna momento.Mahmûd Shabestarî Bonan novan jaron 2023,Beatrice & Michel
#000003
Rapide, rapide, rapide... jam alproksimiĝas la 31-a de januaro – la finfina limo por prezenti siajn bondezirojn en Francujo! Ĉe vi eble jam malfruas, sed ni esperas, ke vi ankoraŭ akceptos niajn dezirojn pri feliĉo, ĝojo kaj kundivido por la fino de ĉi tiu monato kaj la 11 venontaj! Ni deziras, ke vi pasigu tempon unu kun la aliaj, por gustumi la plezuron esti kune kaj konservi ĝojon en viaj koroj. Ni forigu timon, maltrankvilon, juĝojn,...! Ni vekiĝu al la beleco de ĉi tiu mondo, de la naturo, kiu ĉirkaŭas nin, ni vivu la nunan momenton kaj gustumu ĉiun momenton! Ni estu dankemaj pro ĉio, kio estas donita al ni, pro ĉio, kion ni spertis; neniu povas preni ĝin de ni! Dankon pro la sunradio, pro la guto de pluvo aŭ pro la neĝero. Ni kreu nian estontecon per niaj pozitivaj pensoj, transformu la negativon en pozitivon, ombrojn en lumon. Rerigardante la jaron 2021, malgraŭ la malfacilaĵoj, kiujn ĝi alportis al ni, niaj koroj pleniĝas de ĝojo, kaj ni deziras kunhavigi ĉi tiujn bildojn kun vi. Kion vi pensas, vi fariĝas.Kion vi sentas, vi allogas.Kion vi images, vi kreas.Bouddha Bonan novan jaron 2022,Beatrice & Michel
#000004
Stranga armeo marŝas tra la arbaro ekde la lastaj lernejaj ferioj! Kaj se vi atente rigardas, vi povas vidi kelkajn ruĝajn punktojn ĉi tie kaj tie, kiuj ne aspektas tre naturaj ... Se vi rigardos pli proksime, vi eble malkovros malgrandajn loĝejojn – aŭ ĉu enirejojn en la arbojn? Kaj kun iom da bonŝanco vi foje povos vidi unu el la loĝantoj ... Sed kie estas tio? Kie estas ĉi tiu arbaro? Nenion ni malkaŝos, vi trovu memstare! Tenu viajn okulojn malfermitajn dum viaj promenadoj!
#000005
Ĉar la loĝantaro de koboldoj maljuniĝas, ni decidis kun Till, Maud kaj Nils komenci krei novan generacion dum la februaraj ferioj. Turneo en la metiejo de Michel por vidi tion, kio estis flankenmetita kaj kio povus esti utila: malnova badmintona raketo, malnova lumilo, sunokulvitroj, arkaika panrostilo, lavopilko, pato, ... Estas tiel malvarme ekstere, ke ni decidis krei portempan metiejon en la kuirejo. Butonoj, drato, glua pafilo, kaj baldaŭ naskiĝis ses novaj koboldoj. Ni vestas nin varme por konduki ilin al la arbaro, konigi ilin al iliaj praavoj kaj montri al ili ilian ludejon. Baldaŭ ĉiu trovas sian plej ŝatatan lokon.
#000006
Kia ĝojo vekiĝi ĉi-merkrede kaj malkovri la neĝon! Kelkajn horojn poste la suno vekas la tutan blankan belecon, kaj ĉar ni scias, ke ĝi verŝajne ne daŭros, ni tuj foriras por ĝui ĝin plene.
#000007
2020 skuis nin ĉiujn, puŝis nin ĝis niaj limoj, sed ankaŭ permesis al ni vivi alimaniere, malkovri aliajn komunikilojn, iri pli al la esenceco de niaj vivoj, aprezi la momentojn de rekuniĝo, ...Por 2021 ni deziras al vi daŭrigi la aventuron de via vivo, aprezi kaj gustumi ĝin ĉiumomente, transformi per viaj pensoj amo- kaj lumoplenaj ian negativecon ĉirkaŭ vi! Se vi havas fervoron kaj entuziasmon, vi altiras fervoron kaj entuziasmon. La vivo redonas saman.Norman Vincent Peale Ni deziras al vi tre feliĉan novan jaron 2021!Amike,Beatrice & Michel
#000008
500 g da faruno,1 saketo da bakista gisto,1/4 litro da lakto aŭ varmeta akvo,1 pinĉaĵo da salo,1 pinĉaĵo da sukero aŭ 100 g, se vi volas dolĉan panon. Knedu la paston kaj lasu ĝin ripozi. Ripetu, kaj tiam formu kolbasojn kaj rulu ilin ĉirkaŭ manĝbastonetojn aŭ branĉojn. Baku sur la fajro. Atentu, ne bruligu viajn fingrojn! Ni de tiam ekuzas longajn bambuajn tigojn, kiuj permesas nin resti for de la fajro. 🤪
#000009
2020 jam estas ĉe la pordo! 2019 estis plena de vojaĝoj por ni. Sed ankaŭ ĉi tie estis multe da trafiko: venis niaj gastigantoj, familio, amikoj kaj atelieraj partoprenantoj. Al pasintjaraj kursoj pri abelopakaĵoj, sapo, furoshiki kaj laktofermentado aldoniĝis novaj pri hederolesivo kaj makulosapo. Ni deziras al vi, ke dum tiu nova jaro 2020 vi vivu plene la nunan momenton, por malkovri en ĝi amon, ĝojon kaj feliĉon! Ne restu en pasinteco, ne sonĝu pri estonteco, celu vian menson al la nuna momento. Budho Bonan novan jaron 2020, Beatrice & Michel
#000010
Jam montras sian nazon 2019! Dum la jaro 2018 ni estis okupata pro – renkontoj, spertoj, vojaĝoj, organizado de festoj, ... vi trovos ĉi-sube kelkajn bildojn de renkontiĝoj kaj festoj en la Ville Heleuc: fabrikado de bee’s wrap kaj de sapo, neĝo en februaro, ĉirkaû la fajro, en la naĝejo, organizado en la vestejo pere de ĝojo laŭ japana maniero, pakado per furoshiki, ktp. Ni déziras al vi por tiu ĉi nova jaro 2019 renkontojn plenajn de ĝojo, amo kaj feliĉo! Ĉiu nova renkonto verŝajne vekos la nepenseblan. Jacques Salomé Tre feliĉan novan jaron 2019, Beatrice & Michel
#000012
Ni deziras al vi por tiu Nova Jaro 2018 feliĉon, ĝojon kaj bonan sanon! Kaj multe da koboldoj por helpi vin en via ĉiutaga vivo, por ke vi estu libera por tio, kio vere gravas – la aliaj! Kiel en pasintaj jaroj, vi povos vidi fotojn de La Ville Heleuc en 2017 en la suba filmeto. Feliĉo devenas pli de mensostato ol de eksteraj eventoj. La Dalaï Lama Feliĉan Novan Jaron 2018, Beatrice & Michel
#000013
Post konvenciaj kubformaj abelujoj, sekvataj de horizontalaj, Michel ĉi-jare proponas novtipan loĝejon al niaj amikinetoj. Komence li volis simple krei abelujon proksiman al loĝejo, kiun abeloj povus trovi en la naturo. La celo de tiuj abelujoj estas certigi kaj protekti biodiversecon, sen interferi en la vivon de la svarmo – do ne estos rikolto sur tiuj abelujoj. Sur trunko, Michel unue markis la internan parton forigotan antaŭ ol malplenigi ĝin uzante ĉenosegilon kaj ĉizilon. Poste malfermoj estis boritaj por flugotruoj por la abeloj. Post la vizito de Ninon, la projekto evoluis, kaj la simpla trunkoabelujo ekaspektis kiel moai – la famaj ŝtonostatuoj de Paskinsulo. La flugotruoj similis al buŝo kaj aparta formo de la trunco sugestis nazon, mankis nur la okuloj. Avo tuj eklaboris kaj post la unua Moai, kreis eĉ duan. Por starigi la novajn abelujojn necesas la fosmaŝineto – kaj nun ĉiu pretas por la ontaj luantinetoj. La Moai-abelujoj estos rezervitaj por nigraj abeloj, hejma specio el Bretonio, malsanimuna. La venontajn du svarmojn ni atendas! Laste aldoniĝis platŝtonaj ĉapeloj por protekti la abelujojn de pluvo kaj kompletigi la similecon al iliaj famaj antaŭuloj.
#000014
Ni ĝojas prezenti al vi niajn plej belajn bondezirojn al vi por tir nova haro 2017! Sube troviĝas bilda resumo de la jaro 2016 en La Ville Heleuc. Ĝojo akompanu vin dum ĉi tuta jaro, ĝi lumigu ĉiun tagon kaj dividiĝu kun viaj familianoj kaj amikoj. Trejniĝu por senti ĝin en etaj aĵoj, en mallongaj momentoj, ie kaj iam ajn! Ĝojo esters forto! Kreskigu ĝin! Dalai-lamao Conan kaj feliĉan jaron 2017, Beatrice & Michel
#000015
Ni prezentas al vi niajn bondezirojn por la nova jaro 2016! Alklaku la sagon sur la foto por vidi bildaron pri tio, kio okazis ĉi tie en 2015. 2016 certe alportos al ni novajn eventojn, surprizojn kaj renkontiĝojn en La Ville Heleuc – eble eĉ vi... Ĉiukaze ni deziras al vi ĝojon, amon, bonŝancon, dividon, sanon, ... por tiu ĉi nova jaro – ke ĉiuj viaj projektoj realiĝu! Beatrice & Michel
#000016
Ĉi tagmeze niaj gastoj trovis strigidon ĉe la enirejo de Le Fournil. Temas ŝajne pri arbarstrigo. Strange, ĉar kutime loĝas turstrigoj en nia strigujo supre en la biendomo... Okazas foje, ke kiam la etuloj lernas flugi, ke iu ne sukcesas reiri al la nesto. Tio estas okazo por niaj infanoj observi strigidon el proksime. Michel venigas la grandan ŝtupetaron, surmetas dikajn ledogantojn kaj jam estas supre sur la ŝtupetaro kun la strigio. Kaj jen ĝi sidas denove en la nesto kun siaj gefratoj.
#000018
La tuta tribo de La Ville Heleuc deziras al vi ĉion bonan por la nova jaro 2015! Sanon, ĝojon, amon, bonŝancon, dividon, ... ĉion, lion vi deziras, kaj chrome baillant feriojn! Beatrice & Michel
#000019
La dometoj de la feinoj
#000020
Antaŭ nelonge ni malkovris ĉi tiujn malgrandajn dometojn en la arbaro ĉirkaŭ la spegulo de la feinoj. Ni klopodis vidi la loĝantojn tra la fenestroj aŭ tra malfermita pordo, sed sensukcese. Opinioj diferencis – ĉu temas pri dometoj de elfoj aŭ feinoj aŭ aliaj uloj? ... kaj nun ni sukcesis vidi sub la suno de la lasta tago de 2014 kelkaj kelkajn de la loĝantoj flugi kaj danci en la sunradioj inter la malmultaj folioj, kiuj restas en la arboj. Ne plu ekzistas dubo – ja temas pri feinoj!
#000021
50 g de likva kremo 100 g de nigra ŝokolado 100 g de lakta ŝokolado 150 g de kaŝtankremo Varmigi likvan kremon kaj ŝokoladon. Aldonu kaŝtankremon kaj bone miksu ĉion. Konservu malvarme. Nu, kion vi pointais pris toi? Ĉiu ŝategas ĝin ĉi tie!
#000022
Ĉi-jare ni decidis havi ekologian kristnaskan arbon. La vizito de Mahery kaj Justine de Hopineo estis la okazo fair tiun kvarope, kaj pli rapide ol dirite la abro jam estis farita, instalita kaj dekorita. Kaj kelkajn horojn poste Mahery jam finpretigis tiun filmeton. Iom poste necesis decidi pri kristnaska arbo por la domo. Post kelkaj hezitoj rilate al eblaj reagoj de la etuloj, ni elektis fine similan arbon. Kaj ĝi plaĉis al ĉiuj. Vidu ankaŭ ĉi-tie. Dume malaperis la kristnaskaj dekoracioj ŝirmiĝis la abri. Venontan jaron sufĉos instali la arbon, malfaldi ĝiajn branĉojn kaj dekoracii ĝin denove. PS: por tiuj el vi, kiuj deziras fari samen, prenu bastonon kun diametro de almenaŭ 1 cm por eviti, ke la arbo moviĝu tro. En la domo ni alfiksis la pinton kun fadeno al la plafono por ke infanoj ne renversu ĝin. La kandeloj estis fiksitaj per malgrandaj vaksotranĉetoj kaj fajroestingilo ĉiam proksimiĝis – bonvolu esti tre tre atentema.
#000023
Post pli ol 12-jara foresto abeloj revenis al La Ville Heleuc! Kvar abelaroj estis instalitaj alte en la metiejo de Michel. La abelujoj tiel estas bone protektataj de varmega vetero somere kaj de malvarmo vintre. Krome alta instalado ebligas pasi sube sen danĝero. Ni esperas kolekti mielon en la venonta jaro, sed nuntempe prioritato estas la instalado de niaj kelkaj 100 000 novaj gastoj en ties hejmoj.
#000024